Hrafnagil - Wikipedia, frjálsa alfræðiritið

# Hrafnagil

### Úr Wikipediu, frjálsa alfræðiritinu

Hrafnagil er fornt höfuðból í Eyjafjarðarsveit, fyrrum Hrafnagilshreppur var kenndur við bæinn en þar var til ársins 1863 kirkjustaður og prestsetur hreppsins. Á Sturlungaöld var Þorgils skarði Böðvarsson veginn af Þorvarði Þórarinssyni á Hrafnagili um jólin 1258, ódæðið þótti afar níðingslegt og uppskar Þorvarður miklar óvinsældir vegna þess.

Í landi Hrafnagils hefur nú byggst samnefnt þorp þar sem að 142 bjuggu í desember 2005. Þar er Hrafnagilsskóli, grunnskóli Eyjafjarðarsveitar, og félagsheimili. Jarðhiti er á staðnum og er notaður til að hita upp nokkur gróðurhús en einnig eru þar borholur á vegum Norðurorku sem að tengjast hitaveitunni á Akureyri.

Vinsælir áfangastaðir í Hrafnagili eru Blómaskálinn Vín sem einnig er veitingastaður og Jólagarðurinn þar sem vörur sem tengjast jólunum eru seldar allt árið um kring.

Af „http://is.wikipedia.org../../../h/r/a/Hrafnagil.html“

Flokkar: Eyjafjörður | Þéttbýlisstaðir Íslands

##### Views

- Grein
- Spjall
- Núverandi útgáfa

##### Leit